Taimisto
.
Vuonna 1991 perustettu taimistomme sijaitsee Isonkyrön Lehmäjoella.
Vähittäismyyntivalikoimaamme kuuluvat mm. puut, pensaat, perennat, mullat, lannoitteet ja erilaiset tarvikkeet.
Taimimateriaalista osan lisäämme itse ja osa tulee kotimaisilta taimistoilta. Se, mitä kotimaisena ei ole saatavilla, kuten pikkuhavut, tulevat tuontitaimina.
Lajikevalikoimamme on runsas. Pyrimme pitämään myynnissä ensisijaisesti tällä alueella menestyviä kasveja. Pensaat ruukutamme pääsääntöisesti suuriin 5 litran ruukkuihin.
Taimistolla asiakas voi kierrellä halutessaan itsekseen, mutta tarvittaessa ohjeita, neuvoja ja opastusta saa ammattitaitoisilta myyjiltä. Pyrimme pitämään alueen siistinä ja viihtyisänä - asiakas ei tarvitse haalareita eikä kumppareita :)
Taimisto sopii hyvin retkikohteeksi. Isommilta ryhmiltä toivomme ajankohdasta sovittavan etukäteen.